Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 109/12/8806	Košice, 24.4.2012
EEČ : 2-65-101-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 18,00 € 
b.	Peňažná suma určená na všeobecne prospešné účely: 17,00 € 
c.	Konkrétny adresát peňažnej sumy určenej na všeobecne prospešné účely: Lesy SR, štátny podnik Banská Bystrica, XXXXX XXXXX v zastúpení XXXXX 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Bidovce pod spisovou značkou ORP-190/BI-KS-2012.

Skutková veta: 
dňa 07. 02. 2012 v čase medzi 14.00 hod až 14.30 hod. v lesnom poraste patriacom do lesného fondu v katastrálnom území Mudrovce, v lesnom poraste č. 295-00- parcela č. 155, okres Košice -okolie, spílil a následne odcudzil dreviny dub o množstve 0,41 m3, čím pre Lesy SR, š. p. Banská Bystrica, OZ Košice, XXXXX XXXXX, spôsobil škodu vo výške 18 € na základe odborného vyjadrenia,

Odôvodnenie: 
Uznesením Obvodného oddelenia PZ Bidovce  zo dňa 07. 02. 2012  pod sp. zn. ČVS:ORP-190/BI-KS-2012 ako obvineného trestne stíha obv. XXXXX  pre prečin krádeže podľa § 212 ods. 2 písm. d/ Trestného zákona, za to, že

dňa 07. 02. 2012 v čase medzi 14.00 hod. až 14.30 hod. v lesnom poraste patriacom do lesného fondu v katastrálnom území Mudrovce, v lesnom poraste č. 295-00- parcela č. 155, okres Košice - okolie, spílil a následne odcudzil dreviny dub o množstve 0,41 m3, čím pre Lesy SR, š. p. Banská Bystrica, OZ Košice, XXXXX XXXXX, spôsobil škodu vo výške 18 € na základe odborného vyjadrenia.

Preskúmaním vyšetrovacieho spisu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného zákona.

Obvinený XXXXX a poškodený Lesy SR, Závod Košice dňa 18. 04. 2012 za prítomnosti probačného a mediačného úradníka Okresného súdu Košice - okolie uzavreli dohodu o zmieri, v rámci ktorej poškodený nežiada od obvineného náhradu škody, pretože táto škoda už bola uhradená. 

Obvinený slobodne a vážne, zrozumiteľne a určito vyhlásil, že spôsobil skutok, za ktorý je stíhaný, svoje konanie oľutoval. Poškodený prehlásil, že týmto boli jeho nároky voči obvinenému v celku uspokojené.

Dňa 18. 04. 2012 obvinený zložil na účet Okresnej prokuratúry Košice - okolie č. 7000194644 peňažnú sumu vo výške 17 €, určenú na všeobecne prospešné účely - na pomoc poškodeným trestnými činmi.

Táto suma je primeraná závažnosti spôsobeného prečinu.

Obvinený a poškodený s takýmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, so zreteľom na doterajší život obvineného a na jeho osobné a majetkové pomery som dospel k záveru, že takýto spôsob vybavenia veci bude mať na obvineného pozitívny vplyv.

	Preto bolo nutné rozhodnúť tak, ako je to uvedené vo výrokovej časti toho uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Karas
prokurátor